Հորդանանի համալսարան

Հորդանանի համալսարանը (արաբերեն` الجامعة الأردنية), հաճախ կրճատ UJ, պետական աջակցությամբ համալսարան է, որը գտնվում է Ամմանում, Հորդանանում։ Հիմնադրվել է 1962 թվականին, Հորդանանում բարձրագույն կրթության ամենամեծ և ամենահին հաստատությունն է։ Համալսարանն ունի ամենաբարձր ընդունելության չափանիշները երկրում և համարվում է Հորդանանի առաջատար համալսարանը, ինչպես նաև արաբական աշխարհում և Մերձավոր Արևելքում ամենահեղինակավորներից մեկը։ Այն գտնվում է Ամմանի համալսարանի շրջանի Ջուբահի տարածքում։ Ներկայումս համալսարանը աշխատում է շուրջ 1400 դասախոսական անձնակազմով և ունի ավելի քան 37,000 ընդունված ուսանող։ Պատմությունը Համալսարանը հիմնադրվել է 1962 թվականին այդ ժամանակ արքայական հրամանագրով՝ Ամմանի հյուսիսում։ Համալսարանը շրջապատող տարածքը Ամմանի մետրոպոլիտեն շրջաններից մեկն է և կոչվում է Համալսարանական շրջան։ Ֆակուլտետներ Հորդանանի համալսարանն շնորհում է բակալավրի և ասպիրանտի աստիճաններ 20 քոլեջներում (ֆակուլտետներում) և համալսարաններում։ Գիտական քոլեջները Բժշկական ֆակուլտետ, հիմնադրվել է 1972 թվականին Ստոմատոլոգիական ֆակուլտետ, հիմնադրվել է 1982 թվականին։ Ֆակուլտետի ծրագրերը, որոնք առաջարկվում են ֆակուլտետի կողմից ատամնաբուժական վիրաբուժության բակալավրի աստիճանն է, ի հավելումն բերանի և դիմածնոտային վիրաբուժության 4-ամյա օրդինատուրայի ծրագրի։ Դեղագիտության ֆակուլտետ, հիմնադրվել է 1980 թվականին։ 2010 թվականին 1585 բակալավրիատի ուսանողներ և 82 ասպիրանտներ և 50 ակադեմիական անձնակազմի անդամներ կային։ Բուժքույրության ֆակուլտետ, հիմնադրվել է 1972 թվականին։ Այն տրամադրում է բակալավրի և ասպիրանտի աստիճաններ՝ կլինիկական բուժքույրության, ընդհանուր առողջապահական բուժքույր, մոր և մանկան բուժքույր։ Վերականգնողական գիտությունների ֆակուլտետ։ Գիտությունների ֆակուլտետ, հիմնադրվել է 1965 թվականին ։ Ինչ վերաբերում է 2009-10 թվականներին ուսումնական տարվան՝ 3489 բակալավրիատի ուսանողներ, 413 ասպիրանտներ և 121 ակադեմիական անձնակազմի անդամներ կային։ Գիտությունների ֆակուլտետը ներառում է 5 բաժիններ․ մաթեմատիկա, ֆիզիկա և նյութագիտություն, երկրաբանություն, քիմիական և կենսաբանական գիտություն․ 2002 թվականին մաթեմատիկական բաժինը ավելացրեց արդիական գիտական ծրագիր, և 2004 թվականին կենսաբանական գիտության բաժինը ավելացրեց բժշկական վերլուծության մի նոր ծրագիր։ Գյուղատնտեսության ֆակուլտետը առաջարկում է բակալավրի և ասպիրանտի աստիճաններ՝ վեց ծրագրով․ Այգեգործություն և բուսաբանություն, հողային, ջրային և շրջակա միջավայրի կենդանիների արտադրություն, գյուղատնտեսություն և ագրոբիզնես, սնուցում և սննդի տեխնոլոգիա և բույսերի պաշտպանություն։ Ճարտարագիտության և տեխնոլոգիաների ֆակուլտետ, հիմնադրվել է 1975 թվականին։ Այն առաջարկում է բակալավրի և ասպիրանտի աստիճաններ՝ ճարտարապետական, քաղաքացիական, քիմիական, համակարգչային, արդյունաբերական, մեխանիկական և ճարտարագիտություն ուղղություններով։ Աբդուլլահ II թագավորի տեղեկատվական տեխնոլոգիայի դպրոց։ Արվեստի և հումանիտար գիտությունների քոլեջ Օտար լեզուների ֆակուլտետ, հիմնադրվել է 2008 թվականին, բայց դրա շատ բաժիններ հիմնադրվել են դեռևս 1962 թվականին։ Այն իր քոլեջում ուներ 3500 ընդգրկված ուսանող (2017 թվականին), որից 92%-ը իգական սեռի ներկայացուցիչներ էին։ Օտար լեզուների ֆակուլտետում բացի արաբերենից դասավանդում էին 14 լեզու։ Արվեստի ֆակուլտետ, հիմնադրվել է 2008 թվականին, բայց բաժիններից շատերը թվագրվում են 1962 թվականի0ն, երբ հենց համալսարանն հիմնադրվել է։ Ֆակուլտետն ունի 7 բաժին։ Բոլոր բաժիններն առաջարկում են բակալավրի և մագիստրոսի աստիճան, մինչ գիտությունների դոկտորի աստիճանը շնորհվում է Պատմության, Աշխարհագրության, Հոգեբանության և Սոցիոլոգիայի բաժիններից։ Այժմ կան 106 ֆակուլտետի անդամներ և 2926 ներգրավված ուսանողներ (2010 թվականի գարնան դրությամբ)։ Հումանիտար և հասարագիտության ֆակուլտետ։ Շարիայի ֆակուլտետ (իսլամական ուսումնասիրություններ)։ Բիզնեսի ֆակուլտետ։ Իրավաբանության ֆակուլտետ։ Կրթական գիտությունների ֆակուլտետ։ Ֆիզիկական կրթության ֆակուլտետ։ Բարձրագույն կրթության ֆակուլտետ։ Արվեստի և դիզայնի ֆակուլտետ։ Կենտրոններն ու հաստատությունները Հաստատություններ Հնագիտության ինստիտուտ Այլ լեզուներով խոսողներին արաբերեն սովորեցնելու միջազգային ինստիտուտ Սոցիալական աշխատանքի ինստիտուտ Գյուղատնտեսական ուսումնասիրությունների ուսուցման ընդլայնման և կրթության ինստիտուտ Իսլամի ուսուցման ինստիտուտ ժամանակակից աշխարհում Կենտրոններ Ֆոտոնիկայի հետազոտությունների կենտրոն Հորդանանի լեզվաբանական կենտրոնի ինստիտուտ Ուղղված է արաբերենը որպես օտար լեզու առաջարկելուն։ '''Հորդանանի արաբական ակադեմիա''' Աշխարհի 10 ակադեմիաներից մեկը, որը կառավարում է արաբերեն լեզուն ու գրականությունը։ Ակադեմիան համարվում է արաբերենի և արաբերեն գրականության ուղղվածության աշխարհի ամենահայտնիներից մեկը։ Ակադեմիայի հիմնական հրատարակությունը "Արաբերենի Հորդանանի ակադեմիայի ամսագիր" երկամյա ամսագիրն է, ինչպես նաև շատ բառարաններ և այլ հրատարակություններ։ Իսլամական մշակութային կենտրոն Հիմնադրվել է 1982 թվականին, այն աջակցություն է տրամադրում իսլամական ուսումնասիրությունների վերաբերյալ հետազոտություններին, այն նաև կազմակերպում է կուրսեր և սեմինարներ իսլամի պատմության և գրականության գիտությունների համար։ Փաստաթղթերի և ձեռագրերի կենտրոն Հիմնադրվել է 1972 թվականին խթանելու ուսումնասիրելու արաբական և իսլամական ժառանգությունը և տրամադրել հետազոտություններ՝ օրիգինալ և հիմնական աղբյուրով։ Փաստաթղթերի և ձեռագրերի կենտրոնի գրադարանը աչքի է ընկնում իր 31000 ձեռագրերով։ Ջրի և շրջակա միջավայրի հետազոտության և ուսումնասիրության կենտրոն Կենտրոնի հիմնադրման նպատակն է տրամադրել հետազոտություն ջրի կառավարման և շրջակա միջավայրի վերաբերյալ՝ տարածաշրջանային և միջազգային մակարդակով։ Հետազոտությունների և բարձրագույն կրթության դեկանատ։ Հորդանանի համալսարանը իր առաջին ավարտական ծրագիրը սկսել է 1968/69 թվականներին․, այն մագիստրոսական ծրագիր է՝ կրթական կառավարման և ուղեցույցների ուղղվածության, ֆակուլտետը համագործակցում է ․ 1․ Հորդանանի մեդիա համալսարանի հետ, որը առաջարկում է մեկամյա գործնական մագիստրոսի աստիճան։ 2․ Շաքարախտի, էնդոկրինոլոգիայի և գենետիկայի Ազգային կենտրոն, որն առաջարկում է մագիստրոսի աստիճան և բարձրագույն դիպլոմ Հորդանանի ռազմավարական հետազոտությունների կենտրոն Կենտրոնը հիմնադրվել է 1998 թվականին՝ նպատակ ունենալով իրականացնել քաղաքական և տնտեսական ուսումնասիրությունները ազգային և տարածաշրջանային մակարդակով։ Կենտրոնը նաև կատարում է բարձր մակարդակը ճշտության հարցումներ։ Կենտրոնը պարբերաբար ուսումնասիրություններ է կատարում նաև Aljazeera-ի համար։ Համալսարանական հիվանդանոց Համալսարանական հիվանդանոցը հիմնադրվել է 1973 թվականին։ Համալսարանը ընդհանրություններ ունի նաև Հուսեյն թագավորի քաղցկեղի կենտրոնի հետ, որը ԱՄՆ-ից դուրս առաջին քաղցկեղի կենտրոնն էր՝ հավատարմագրված Համատեղ միջազգային հանձնաժողովի հիվանդությունների հատուկ վկայագրով (ՀՀՎ) - (Նոյեմբեր 2007)։ Գիտական հետազոտություն Գիտական հավաքածուներ Համալսարանի հետազոտական հաստատությունները ներառում են պատմական փաստաթղթերի և ձեռագրերի հավաքածուներ, ինչպես նաև հանածոների մնացորդներ, որոնք գիտական համայնքի համար համարվում են արժեքավոր նշանակություն, «հետազոտողների համար ապահովելու առաջնային և երկրորդական աղբյուրներ», որոնց թվում են Արամբուրգյան պտերոսավարի աշխարհի միակ հայտնաբերված հանածո ոսկորները։ Հորդանանի համալսարանի մամուլը Համաձայն Nature ամսագրի, Հորդանանն Արաբական աշխարհում մեկ միլլիոն մարդու կտրվածքով ունի ամենաբարձր թվով հետազոտությւնները և 30-րդն է ամբողջ աշխարհում։ Գիտական հետազոտությունների խթանման նպատակով Հորդանանի Բարձրագույն կրթության և գիտական հետազոտությունների նախարարությունը համագործակցություն է հաստատել Հորդանանի դեկանատի ակադեմիական հետազոտությունների ֆակուլտետի հետ վաղ1990-ական թվականին՝ հրապարակելու միջազգայնորեն վերանայված գիտական ամսագրեր կիրառական և սոցիալական, ինչպես նաև բժշկական և դեղագործական գիտությունների ամենաբարձր չափանիշներով։ Այդ ամսագրերն են․ Հորդանանի բժշկական ամսագիրը (ISSN 0446-9283) հարակից ամսագիր բժշկագիտության և մոլեկուլային կենսաբանության հետազոտությունների համար։ Հորդանանի դեղագիտության ամսագիր (ISSN 1995-7157) Հորդանանի բիզնես կառավարման ամսագիր Հորդանանի հասարակագիտության ամսագիր Հորդանանի պատմության և հնագիտության ամսագիր Հորդանանի գյուղատնտեսական գիտությունների ամսագիր Հորդանանի մամուլի համալսարանը թողարկում է միջազգայնորեն ճանաչված Dirast ամսագրի շարքը և արաբերեն գրականության, արաբերենի և Միջին արևելքի գրականության, տարածաշրջանային մշակույթի և այլ տարբեր ամսագրեր․ Aqlam Jadidah, հիմնականում արաբական գրականության համար ամսագիր Մշակութային ամսագիր, եռամսյակային տպագրվող ամսագիր արաբերենով, որը հիմնադրվել է 1983թվականին։ Dirasat ամսագրերի շարք Գյուղատնտեսական գիտություններ (ISSN 1026-3764) Հումանիտար և սոցոլոգիական գիտություններ (ISSN 1026-3721) Վարչական գիտություններ (ISSN 1026-373X) Կրթական գիտություններ ISSN 1026-3713 Ինժեներական գիտություններ (ISSN 1026-3764) Շարիաթ և իրավագիտություն (ISSN 1026-3764) Մաքուր գիտություններ (ISSN 1560-456X) Վարկանիշ 2017 թվականին Թայմս Հայեր Էդուքեյշն համալսարանը ներառեց 801-1000 գլոբալ խմբի և 201-250-րդ տեղում ԲՐԻԿՍ-ի և զարգացող տնտեսությունների համար։ Նույն տարում Quacquarelli Symonds-ը համալսարանը բարձրացրեց աշխարհի 551-600 խմբերի շարքին, 9-րդը արաբական աշծարհում և 301-500-րդը ավրտական գլոբալ աշխատատեղերի մասով։ Միջազգային կապեր և համաձայնագրեր Երկկողմ համաձայնագրերը Հորդանանի համալսարանը ունի հարյուրավոր համաձայնագրեր՝ հիմնականում ուսանողների փորձի փոխանակման ծրագրերի, որոնցից 16 համաձայնագրերը ԱՄՆ համալսարանների հետ են, ինչպիսիք են Vanderbilt համալսարանը և Մյուրեյի պետական համալսարանը։ Կապեր Համալսարանների միջազգային ասոցիացիաներ Իսլամական աշխարհի համալսարանների Դաշնություն Միջերկրածովյան համալսարանների միություն Արաբական համալսարանների ասոցիացիա Ուսանողները Հորդանանի ուսանողների միության համալսարանը համալսարանի ուսանողական մարմինն է։ Ուսանողական խորհուրդը, պաշտոնապես կոչվում է "Ուսանողական միություն" կազմված է 80 անդամից, ընտրվում է տարեկան կտրվածքով։ Այն հանդիսանում է կապ ուսանողների և համալսարանի վարչակազմի միջև` ուսանողների առջև ծառացած հիմնական հարցերի վերաբերյալ։ Այն նաև հրապարակում է ուսանողի ամսական Sawt al-Talaba (ուսանողների ձայնը)։ Ուսանողի միության ղեկավարող կանոնակարգերը ենթակա են բազմաթիվ և խոշոր փոփոխությունների իր հայեցակարգերին համաձայն։ Այս կանոնակարգերի վերջին տարբերակը գրվել է և ուսանողների կոմիտեի(Hamdoon Khateeb, Malek Khalaileh, Khaled Gabba, Yasmeen AbuTaleb, Issam Khoury) և ֆակուլտետի անդամների (Dr. Ali Mahafzah, Dr. Ali Badran, Dr. Ali Sawwa) կողմից և ուժի մեջ մտավ 2008 թվականին։ Շրջանավարտներ Հորդանանի համալսարանի ուսանողները ձեռք են բերել տարբեր պաշտոններ տարբեր երկրների տարբեր բնագավառներում , այդ թվում կառավարություն, գիտություն, բիզնես, գրականություն և ռազմական։ Որոշ հայտնի ուսանողներն են՝ Ռամի Համդալլահ, Պաղեստինի վարչապետ Մահա Ալի, Հորդանանի արդյունաբերության, առևտրի և մատակարարման ներկայիս նախարար Ջոն Աբիզեյդ, ԱՄՆ կենտրոնական հրամանատարության նախկին հրամանատար Ջեֆրի Ֆելթման, ԱՄՆ պետքարտուղարի` Մերձավոր Արևելքի հարցերով օգնական Վադահ Խանֆար, Al Jazeera Media Network- ի նախկին գլխավոր տնօրեն Հոշյար Զեբարի, Իրաքի արտաքին գործերի նախարար Եյդ Դահիյաթ, Միջազգային ամբիոն, Հարվարդի իրավագիտության դպրոցի ասոցիացիայի Քուրեյշ համալսարան Զուբի Մ․Ֆ․ Ալ-Զուբի, Միացյան թագավորության բարձրագույն կրթության ակադեմիայի գիտաշխատող Էհաբ Ալ Շիհաբի, Al Jazeera Media Network- ի միջազգային գործողությունների գործադիր տնօրեն Յուսուֆ Ալ-Աբեդ, քիմիկ, Ֆեյնշտեյնի բժշկական հետազոտությունների ինստիտուտի պրոֆեսոր Հորդանանի համալսարանի քարտեզ Տես նաև Հորդանանի համալսարան, Աքաբա Հորդանանի համալսարանների ցանկ Ծանոթագրություններ Արտաքին հղումներ Jordan Ministry of Education Jordan Ministry of Higher Education and Scientific Research Արխիվացված 2023-11-25 Wayback Machine American University of Madaba (AUM) Արխիվացված 2022-03-08 Wayback Machine University of Jordan Guys Forum University of Jordan Official website Արխիվացված 2008-08-27 Wayback Machine Faculty of Agriculture Արխիվացված 2012-12-19 archive.today Faculty of Foreign Languages Արխիվացված 2020-03-13 Wayback Machine Faculty of Arts Արխիվացված 2012-12-18 archive.today Center for Strategic Studies Jordan Արխիվացված 2013-05-25 Wayback Machine